CELEX: 32010R0884
Language: ro
Date: 2010-10-07 00:00:00
Title: Regulamentul (UE) nr. 884/2010 al Comisiei din 7 octombrie 2010 de modificare a Regulamentului (CE) nr. 1464/2004 în ceea ce privește perioada de așteptare referitoare la „Monteban” , aditiv care aparține grupei coccidiostatice și alte substanțe medicamentoase  Text cu relevanță pentru SEE

8.10.2010   
            
            
               RO
            
            
               Jurnalul Oficial al Uniunii Europene
            
            
               L 265/4
            
         REGULAMENTUL (UE) NR. 884/2010 AL COMISIEI
   din 7 octombrie 2010
   de modificare a Regulamentului (CE) nr. 1464/2004 în ceea ce privește perioada de așteptare referitoare la „Monteban”, aditiv care aparține grupei coccidiostatice și alte substanțe medicamentoase
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați administrării în hrana animalelor, precum și justificarea și procedurile de acordare a unei astfel de autorizații.
            
         
               (2)
            
            
               Regulamentul (CE) nr. 1831/2003 prevede posibilitatea modificării autorizației unui aditiv furajer ca urmare a unei cereri din partea titularului autorizației și a unui aviz al Autorității Europene pentru Siguranța Alimentară (denumită în continuare „Autoritatea”).
            
         
               (3)
            
            
               Utilizarea aditivului narasin (Monteban) a fost autorizată pentru 10 ani în cazul puilor pentru îngrășare prin Regulamentul (CE) nr. 1464/2004 al Comisiei din 17 august 2004 privind autorizarea pe o perioadă de 10 ani a utilizării în hrana animalelor a aditivului „Monteban” aparținând grupei coccidiostaticelor și altor substanțe medicamentoase (2).
            
         
               (4)
            
            
               Titularul autorizației a înaintat o cerere de modificare a autorizației referitoare la acest aditiv în vederea reducerii perioadei de așteptare premergătoare sacrificării de la o zi la zero zile. Titularul autorizației a transmis datele relevante pentru a-și susține cererea.
            
         
               (5)
            
            
               Autoritatea a concluzionat în avizul său din 10 martie 2010 că utilizarea aditivului Monteban în cazul puilor pentru îngrășare în doza maximă propusă și fără aplicarea unei perioade de așteptare este sigură pentru consumator și că, prin urmare, cererea de reducere a perioadei de așteptare de la o zi la zero zile poate fi acceptată (3).
            
         
               (6)
            
            
               Condițiile prevăzute la articolul 5 din Regulamentul (CE) nr. 1831/2003 sunt îndeplinite.
            
         
               (7)
            
            
               Prin urmare, Regulamentul (CE) nr. 1464/2004 ar trebui modificat în consecință.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   În coloana a noua intitulată „Alte dispoziții” din tabelul din anexa la Regulamentul (CE) nr. 1464/2004, teza „Administrare interzisă cel puțin o zi înainte de tăiere” se elimină.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 octombrie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 270, 18.8.2004, p. 8.
   
      (3)  EFSA Journal 2010; 8(3):1549.